text: یہ ہندوستانیت صرف ہمارے لئے ہی نہیں ہے، یہ پوری دنیا کو ہندوستانی تہذیب کی دین ہے۔ گاندھی جی اور ہندوستان کی سوچ ’وسودھیو کٹمب کم‘ یعنی ساری دنیا ایک کنبہ ہے، سے پوری دنیا کو ایک ہی کنبہ مانتے ہیں۔ اسی لئے ہماری توجہ ہمیشہ عالمی فلاح پر ہوتی ہے۔ خواہ وہ افریقی ملکوں کی امداد کرنا ہو، تبدیلی ماحولیات کے مسئلے پر پہل قدمی ہو، اقوام متحدہ کے امن مشن کے لئے دنیا کے مختلف علاقوں میں فوج بھیجنی ہو، پڑوسی ملکوں میں قدرتی آفات کے وقت مدد پہنچانی ہو، یا پھر دنیا بھر میں کہیں بھی سنگین حالات میں گرفتار ہندوستانی شہریوں کو وہاں سے محفوظ نکالنے کے ساتھ ساتھ دوسرے ملکوں کے شہریوں کو بھی وہاں سے محفوظ باہر نکالنا ہو، گاندھی جی اور ہندوستان کی اسی سوچ کے مطابق ہم صحت اور انسانی فلاح کے لئے یوگ کی مشق کو اور ترقی کے لئے جدید تکنالوجی کو پوری دنیا کے ساتھ بانٹے ہیں۔ ہم سب گاندھی جی کی اولاد ہیں۔ جب ہم تنہا ایک راستے پر چلتے ہیں تب اس وقت بھی ہماری آنکھوں میں پوری انسانیت کی فلاح کے خواب ہوتے ہیں۔